
ОПРЕДЕЛЕНИЕ

№ 5
гр.София 27.02.2007 година


Върховният административен съд на Република България – 5-членен състав, в закрито заседание в състав:

ПРЕДСЕДАТЕЛ:ВЕНЕТА МАРКОВСКА
ЧЛЕНОВЕ:НИКОЛАЙ УРУМОВ
ПЕНКА ИВАНОВА
ВАНЯ ПУНЕВА
ЙОВКА ДРАЖЕВА

разгледа докладваното от съдията Дражева тълкувателно дело №4/2007 година.
Делото е образувано по реда на чл. 261, ал. 1 от АПК по искане от председателя на Върховния административен съд до общото събрание на съдиите от този съд за издаване на тълкувателно постановление по прилагане на чл. 239 , ал. 1, т. 5 от ЗМВР/ отм./. 
В искането се поддържа, че са налице влезли в сила противоречиви съдебни решения по въпроса какво съдържание се влага в основанието за налагане на дисциплинарното наказание „уволнение” по чл. 239, ал.1, т. 5 от Закона за Министерството на вътрешните работи (отм.)- «поведение, несъвместимо с морала и действия, уронващи престижа на службата».
Искането е направено в съответната форма и съдържа реквизитите на чл. 263, ал.1 и ал. 2 от АПК. В него е посочена и приложена противоречива съдебна практика на Върховния административен съд по прилагане на чл. 239, ал.1, т. 5 от ЗВАС. Искането е допустимо, поради което и на основание чл.264, ал.2 и ал. 4 от АПК Върховният административен съд, петчленен състав

ОПРЕДЕЛИ:


ДОПУСКА за разглеждане от общото събрание на съдиите от Върховния административен съд искането на председателя на съда за издаване на тълкувателно постановление по прилагане на чл. 239, ал. 1, т. 5 от Закона за Министерството на вътрешните работи / отм./.
Делото да се докладва на председателя на Върховния административен съд за определяне на дата за разглеждането му.
Да се уведомят министъра на вътрешните работи, министъра на правосъдието, заместника при Върховната административна прокуратура, председателя на Висшия адвокатски съвет, на които да се изпратят и копия от искането с приложенията и от определението.


ПРЕДСЕДАТЕЛ:

ЧЛЕНОВЕ:
